ආසියානු කනිෂ්ඨ රගර් දෙවැනි කොටසේ තරගාවලිය මේ වසරේදී ශ්‍රී ලංකාවේ පැවැත්වීමට නියමිතය.අවුරුදු 19න් පහළ තරගාවලියක් ලෙස පැවැත්වෙන ආසියානු කනිෂ්ඨ රගර් දෙවැනි කොටසේ තරගාවලියට සත්කාරක ශ්‍රී ලංකාව සමග චීන තායිපේ, සිංගප්පූරුව සහ මැලේසියාව ක්‍රීඩා කරනු ඇත.තරගාවලිය ලබන සැප්තැම්බර් මස 11 වැනිදා සිට 16 වැනිදා දක්වා මහනුවර පැවැත්වෙන බව ආසියානු රගර් සංගමයේ වෙබ් අඩවියේ සඳහන් වුවද එය අදාළ දිනවලදී කොළඹ පැවැත්වෙනු ඇතැයි ශ්‍රී ලංකා රගර් සංගමයේ ලේකම් රිස්ලි ඉල්යාස් මහතා ‘දිනමිණ’ ට පැවැසීය.